*Cerklje na Gorenjskem, 30. 8. 2020*

**Katehetsko pismo**

**verouČencem in NJIHOVIM staršem**

**VEROUČNO LETO 2020/21**

**Drage veroučenke in veroučenci, starši in vsi, ki z molitvijo spremljate katehetsko delo!**

**Vsi lepo pozdravljeni** v upanju, da ste si v »korona poletju« vsaj malo odpočili in nabrali novih moči za novo šolsko ter veroučno leto. Kako bo potekalo, koliko bo dela v šoli in veroučnih učilnicah in koliko doma, v zavetju družine, še ne vemo.

Obdobje epidemije nas je privedlo do novih izkušenj, tudi na področju kateheze. Na Slovenskem katehetskem uradu poudarjajo, da je »obdobje korone katehezo vrnilo tja, kjer je njeno osrednje mesto – v družino«.

S katehezo pomagamo posamezniku odkrivati pot do Boga in človeka. Vsi smo pred izzivom, kako v novih razmerah privesti otroke in mladostnike do živega odnosa z Jezusom, kar je glavni cilj kateheze. Tako je na začetku novega veroučnega leta pred nami spet vprašanje, kako odraščajočim kristjanom pokazati svoj odnos do Jezusa Kristusa in kako z življenjem povedati, da je On naš Odrešenik.

Dejstvo je, da je koronavirus postal spremljevalec naših življenj in delovanj. Zato **posredovanje evangeljskega sporočila in omogočanje izkušnje krščanskega življenja v domači družini dobiva vse večji pomen.** Kateheti, katehistinje in katehisti bomo vam, dragi starši, pri tem poslanstvu v oporo in pomoč in to po najboljših močeh.

**Vpis k verouku** bo za vse razrede potekal od 7. do 13. septembra. Z veroukom bomo začeli štirinajst dni po začetku šolskega pouka. K vpisu naj preventivnih razlogov pridejo le starši, brez otrok.

Pri vpisu je treba oddati podpisano veroučno spričevalo. Za vpis v 1. razred pa obvezno tudi prijavnico za vpis v 1. razred, ki jo najdete na župnijski spletni strani in Družinsko knjižico ali krstni list, če otrok ni bil krščen v naši župniji. Ob vpisu bodo na voljo učbeniki ter delovni in liturgični zvezki. Preverite, da nimate učbenika že doma od bratov in sester.

Letos v naši župniji pričenjamo s katehezo Dobrega pastirja za otroke 1. razredov, ki je enakovredna klasičnemu verouku. Pri vpisu se boste odločili katero obliko bo otrok obiskoval. Več informacij je na [župnijski spletni strani](https://zupnija-cerklje.si/verouk/kateheza-dobrega-pastirja/osnovna-obvestila/), kjer je objavljen tudi [urnik in vpisnica](https://zupnija-cerklje.si/verouk/kateheza-dobrega-pastirja/urnik-in-vpisnica/). Ogledate si lahko [zgibanko](https://zupnija-cerklje.si/wp-content/uploads/2020/06/Zgibanka_KDP_Cerklje_2020.pdf), kjer so informacije tudi za predšolsko katehezo Dobrega pastirja – za otroke od treh do šestih let starosti.

Hvaležni vam bomo za celoletni prispevek za verouk (dar za enega otroka je dvajset evrov in trideset za dva ali več vpisanih otrok iz ene družine), iz katerega vsaj delno krijemo stroške ogrevanja in nakup katehetskih pripomočkov. Za katehezo Dobrega pastirja je prispevek trideset evrov za vsakega otroka – učbenikov in delovnih zvezkov pri tej obliki kateheze ni, zato tudi stroškov zanje ni.

Veroučenci naj izberejo vsaj eno obveroučno dejavnost (ministranti, pevski zbor, Slomškovo bralno priznanje, skavti itd.) in pri njej vse leto tudi sodelujejo.

**Prosimo starše, da otroke vpišete k verouku v času vpisa in ne šele ob začetku verouka.**

*Vir: gradiva*

**VPIS K VEROUKU**

**Otroci se bodo vpisali v veroučno šolo po 6. septembru.**

**Vpis k verouku bo potekal:**

* **v ponedeljek, 7. septembra**, od 8. do 11. ure in od 15. do 18. ure za otroke 2. in 3. razreda,
* **v torek, 8. septembra**, od 8. do 11. ure in od 15. do 18. ure za otroke 4. in 5. razreda,
* **v četrtek, 10. septembra**, od 8. do 11. ure in od 15. do 18. ure za otroke 6. in 7. razreda,
* **v petek, 11. septembra**, od 8. do 11. ure in od 15. do 18. ure za otroke 8. in 9. razreda,
* **v soboto, 12. septembra,** od 9. do 12. ure za otroke 1. razreda.

Starši k verouku vpišete vse otroke hkrati v tistem terminu razporeda, ki vam najbolj ustreza. Termini so razdeljeni po razredih zaradi razpršitve vpisa. Komur razpisani termin ne ustreza, naj pride v terminu, ki mu najbolj ustreza.

**Starši, ki vpisujete otroka v prvi razred,** s seboj prinesite družinsko knjižico. Če je nimate, je za otroka, ki ni bil krščen v naši župniji, treba prinesti otrokov krstni list. Dvignete ga v župniji otrokovega krsta.

**Ob vpisu otroka v prvi razred veroučne šole starši oddate tudi izpolnjeno in podpisano vpisnico k župnijski katehezi. Starši višjih razredov, ki ste prijavnico oddali lani, je letos ne izpolnite.** Obrazci so na voljo v župnijski cerkvi pri tisku in na župnijski internetni strani.

**MAŠA OB ZAČETKU VEROUČNEGA LETA**

**Za blagoslov v šolskem in katehetskem letu bomo prosili v nedeljo, 13. septembra 2020, pri deseti sveti maši.** Pri tej maši bomo blagoslovili tudi šolske torbe in učne pripomočke. Otroci so povabljeni, da jih prinesejo s seboj v cerkev. Skupaj bomo prosili Svetega Duha za pomoč pri učenju in vseh ostalih dejavnostih.

**Revije za veroučence**

Otroka vzgaja tudi pisana beseda. Če malo priredimo pregovor, lahko rečemo: »Povej mi, kaj bereš, in povem ti, kdo si«. V branje, ki vzgaja h krščanskim vrednotam, vam priporočamo **MAVRICO** (za nižje razrede) in revijo **OGNJIŠČE ter mladinsko revijo NAJST** (za višje razrede). Revije bodo veroučencem predstavljene pri verouku. **Vse naročene revije bodo otroci prejemali po pošti.**

**Prispevek za veroučno katehezo**

Tudi veroučna šola je povezana s stroški. Za kritje stroškov veroučne šole ne prispeva ne država ne škofija. Vse, kar potrebujemo, je strošek za župnijo.

Izoblikoval se je predlog, da bi letni prostovoljni prispevek za stroške veroučne šole za prvega otroka znašal 20 evrov, za družine z več vpisanimi otroki pa 30 evrov za vse vpisane otroke in bi ga starši, če je mogoče, poravnali ob vpisu. Za katehezo Dobrega pastirja je prispevek 30 evrov za vsakega otroka. Če to zaradi vseh drugih finančnih obveznosti ob začetku šolskega leta ni mogoče, se lahko prispevek poravna do jesenskih počitnic. V primeru, da družina zaradi finančne stiske zneska ne bi zmogla prispevati, naj o tem obvesti župnika. Ob tem želim pojasniti, da vaš prispevek nikakor ni plačilo za verouk in da slednji še vedno ni plačljiv. Ta prispevek je dar, ki ga namenite za lažje izvajanje katehetske dejavnosti, v katero je vključen tudi vaš otrok. S temi darovi bomo vsaj deloma krili materialne stroške (elektrika, redno vzdrževanje, ogrevanje …) in katehetske pripomočke (fotokopije, pisala, papir, filme, plakate …).

**Starši, ki imate težave s plačilom učbenika in prispevka za veroučno šolo, sporočite, Da bomo poiskali najboljšo možnost ZA PLAČILO. da se lažje pogovorimo, k vpisu vsak PRISTOPI osebno.**

**Liturgični zvezek**

Liturgični zvezek ali Vodnik duhovnega življenja je spremljevalec staršev in veroučencev skozi cerkveno leto, da bi v prizadevanju za duhovno rast postali vedno globlje povezani z Jezusom. Otroci bodo vse leto zbirali listke in jih lepili v zvezek. Listki so spodbuda za otroke in starše, da bi se tudi doma spomnili nedeljske Božje besede in premišljevali o njej. **Z listki želimo otroke spodbuditi, da bi bolj redno obiskovali nedeljsko sveto mašo.**

**CenE knjig in zvezkov za verouk:**

|  |  |  |  |
| --- | --- | --- | --- |
| **RAZRED VEROUKA** | **UČBENIKI IN DELOVNI ZVEZKI****ZA VEROUČNO ŠOLO** | **CENA EUR** | **SKUPAJ****ZA** |
|  | **ZA STROŠKE VEROUČNE ŠOLE STARŠI OB VPISU PRISPEVAJO:*** **EN VPISANI OTROK: 20,00 €**
* **DRUŽINSKI VPIS: 30,00 €**
 |  | **ENEGA****OTROKA****S PRISPEVKOM** |
| **1.** | **delovni zvezek: PRAZNUJMO IN SE VESELIMO****liturgični zvezek** | **10,50****4,00** | **34,50 €** |
| **2.** | **zvezek: PRAZNUJMO Z JEZUSOM****liturgični zvezek** | **10,50****4,00** | **34,50 €** |
| **3.** | **delovne pole: PRIDITE K MENI****liturgični zvezek** | **10,50****4,00** | **34,50 €** |
| **4.** | **učbenik: POT V SREČNO ŽIVLJENJE****delovni zvezek****liturgični zvezek** | **8,50****6,00****4,00** | **38,50 €** |
| **5.** | **učbenik: ZNAMENJA NA POTI K BOGU****delovni zvezek****liturgični zvezek** | **8,50****6,00****4,00** | **38,50 €** |
| **6.** | **učbenik: SKUPAJ V NOVI SVET****delovni zvezek****liturgični zvezek** | **8,50****6,00****4,00** | **38,50 €** |
| **7.** | **učbenik: KDO JE TA?****delovni zvezek****liturgični zvezek** | **8,50****6,00****4,00** | **38,50 €** |
| **8.** | **učbenik: ZA TVOJO DUHOVNO RAST –**  **učbenik in delovni zvezek****liturgični zvezek** | **12,00****4,00** | **36,00 €** |
| **9.** | **Predstavljeno jim bo pozneje.** |  |  |

**Predvideni termini verouka IN Kateheze dobrega pastirja (KDP) 2020/21\***

***\* mogoče so spremembe terminov verouka***

**CERKLJE**

**RAZRED SKUPINA TERMIN KATEHET**

**Predšolski** KDP I PONEDELJEK: 16.15–18.00 Urška, Mojca

**otroci 3-6 let**

 **1.** KDP II TOREK: 15.15–17.15 Urška, Vesna, (Mira)

**1.** PRVA PONEDELJEK: 15.15–16.00 katehistinja

DRUGA PONEDELJEK: 16.15–17.00 Lidija Jagodic

**2.** PRVA SREDA: 7.25–8.10 katehistinja

DRUGA SREDA: 13.20–14.05 Slavi Snedec

**3.** PRVA PONEDELJEK: 13.20–14.05 župnik

DRUGA TOREK: 13.20–14.05 Jernej Marenk

**4.** PRVA PONEDELJEK: 7.25–8.10 katehistinja

DRUGA SREDA: 13.20–14.05 Anja Remic

**5.** PRVA PONEDELJEK: 7.25–8.10 katehistinja

DRUGA PONEDELJEK: 13.20–14.05 Irena Zajec

**6.** PRVA SREDA: 7.25–8.10 s. Barbara Močenik

DRUGA ČETRTEK: 13.20–14.05 s. Marija Imperl

**7.** PRVA TOREK: 7.25–8.10

 DRUGA TOREK: 13.20–14.05 kaplan

TRETJA ČETRTEK: 7.25–8.10 Martin Leban

**8.** PRVA PONEDELJEK: 14.20–15.05 župnik

DRUGA TOREK: 7.25–8.10 Jernej Marenk

**9.** PRVA ČETRTEK: 14.20–15.05 sestra Marija Imperl

in kaplan Martin Leban

DRUGA ČETRTEK:

zimski čas: 18.45–20.00 sestra Marija Imperl

poletni čas: 19.45–21.00 in kaplan Martin Leban

**ZALOG**

**RAZRED: TERMIN: KATEHISTINJA:**

**1.**  PONEDELJEK: 7.30–8.15 katehistinja Marija Kepic

**2.**  ČETRTEK: 7.30–8.15 katehistinja Marija Kepic

**3.**  SREDA: 7.30–8.15 katehistinja Marija Kepic

**4.**  TOREK: 7.30–8.15 katehistinja Marija Kepic

**5.**  PETEK: 7.30–8.15 katehistinja Marija Kepic